Клеман Маро
За голямата любов

Превод от френски: Кирил Кадийски, 2004

chitanka.info

В Париж, града неповторим,

където дълго не скърбим,

аз си намерих нова дама.

По-весела — не е измама —

едва ли има чак до Рим.

Далече от морала мним,

по-хубава от херувим,

тук друга като нея няма,

в Париж.

Коя е — нека премълчим,

нали признах, че съм любим;

това е любовта голяма —

целувка сладка между двама,

без порива да оскверним

в Париж…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.